Up-702/05
Natisni
Opravilna št.:
Up-702/05
Datum odločitve:
9. 1. 2006
ECLI:
ECLI:SI:USRS:2006:Up.702.05
Akt:
Ustavna pritožba A. A. zoper sodbo Višjega sodišča v Ljubljani št. II Cp 557/2003 z dne 7. 5. 2003 v zvezi s sodbo Okrajnega sodišča v Ljubljani št. V P 3562/2001 z dne 17. 7. 2002
Izrek:
Ustavna pritožba A. A. zoper sodbo Višjega sodišča v Ljubljani št. II Cp 557/2003 z dne 7. 5. 2003 v zvezi s sodbo Okrajnega sodišča v Ljubljani št. V P 3562/2001 z dne 17. 7. 2002 se zavrže.
Evidenčni stavek:
Ustavno sodišče je zavrglo ustavno pritožbo, vloženo po izteku 60 dnevnega roka za njeno vložitev.
Geslo:
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
19. 7. 2005
Vrsta odločitve:
sklep
Vrsta rešitve:
zavrženje
Dokument:
US25579
Dokument v PDF obliki:
Up-702-05.pdf
115 KB
Prenesite datoteko
Up-702/05-8
9. 1. 2006
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 20. decembra 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sodbo Višjega sodišča v Ljubljani št. II Cp 557/2003 z dne 7. 5. 2003 v zvezi s sodbo Okrajnega sodišča v Ljubljani št. V P 3562/2001 z dne 17. 7. 2002 se zavrže.
Obrazložitev
1. Pritožnik je dne 19. 7. 2005 vložil ustavno pritožbo zoper sodbi, navedeni v izreku.
2. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba.  Iz podatkov, ki jih je Ustavnemu sodišču poslalo Okrajno sodišče v Ljubljani, in iz fotokopij obvestil vročevalca izhaja, da pritožnik sodbe Višjega sodišča ni dvignil v 15 dneh od dneva, ko sta mu bili puščeni obvestili o tem, da jo lahko prevzame na pošti. Glede na to se skladno z določbo drugega odstavka 141. člena Zakona o pravdnem postopku (Uradni list RS, št. 26/99 in nasl. – ZPP) šteje, da je bila sodba Višjega sodišča pritožniku vročena po preteku 15 dni od dne 27. 5. 2003, ko mu je bilo puščeno drugo obvestilo. Rok 60 dni je začel teči dne 12. 6. 2003. Ustavna pritožba, vložena dne 19. 7. 2005, je torej prepozna, zato jo je Ustavno sodišče zavrglo.
3. Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić